تمت ارشفة منتديات نبع الفرات
هنا موسوعة الدارمي
دارميات متجدده من كل شعراء العراق
طبع اليودعة البيت يشمر ورا ماي
بس انه اذب الروح من يطلع اهواي
جنه ابفرد ماعون ناكل سوية
من تالي طلعت عود وصخات اديه
من عيني مدري اشطاح لادم ولاماي
ثاري سواد العين من فركت اهواي
هاك اخذ نص الروح وخليلي بس نص
حتة من اغص بالزاد من يمك اتغص
ازحف وظل ماشوف بس انتة اشوفك
صرت انتة ماي العين واتريد اعوفك
كالولي خلك مات حاجوني بسكوت
واسكتت خاف الروح من تسمع تموت
ياوكت بس بالليل خلي عيني تنام
ومن الصبح للظيم متحزم احزام
ياوكت بس بالليل خليني ارتاح
حتى اصفن اعله الجاي وابجي على الراح
مهما تعذب الروح اصبر واحبك
وزحف زحف مصيوب وامشي اعله دربك
جرح الفراك ايهون من جرح الوداع
البيه دليل انصاب يتشطر ارباع
(الرد)
زين وتشوفه الناس دلالك ارباع
دلالي من فركاه مثل الثلج ماع
رش بالكلب تيزاب حافي اعتنيلك
جا شلي بالرجلين الماتجيلك
متروسة روحي هموم محد حملها
مدري من أشوفك ليش أنساه كله
ناذر نذر لو جيت وتشوفك العين
لكعد أجدي أسبوع يم باب الحسين
تبجي بغزاره.. نكول هنيال العيون
وشلت دمع العين وصبحت مجنون
روحك لون تشتاك من كثر الفراك
حظن بحظن وياه وتكلي مشتاك
موحش يبعد الروح گلبي التركته
والدم صفه الونات والحسره دكته
كلبي اشتكالك ليش ترفض شكيته
متيه وشافك صاح احا لكيته
من عمت عينه الكال بفراكك ارتاح
ابجي ابسواد الليل حتى الرمش طاح
ترجف عليك اعضاي كل ساعه وتلوج
ودموعي عالخدين روج بأثر روج
ريت الالم مو بيك ياريته بيه
دونك لجر الموت بثنين اديه.
شوف شكثر مكروه التجفي دنياهه
حته الصديق يكول عيب امشي وياهه.
اجمل صباح اليوم وبعمري بس هاي
شلت الغطه وفزيت لن عيني بهواي.
ظوجة وقهر وهموم وكملها الفراك
والكلب نص الليل لاحبابة يشتاك
اصفن واحاجي الروح وين احنه جنه
هم ترجع الايام ويلتم شملنه
صابر اظل يا ناس وبهمي اشكي
ما عندي كلام اليوم بس ادموعي تحجي
حسـره إلك بالدلال ظـلـت لما أمـــــــــــــوت
ماتدري حقها الناس إصوابي بسكـــــــــــوت
[صورة]
تره مشتاگلك؟! و حيـلي هــــــده الشوگـ؟!
تره انــــي انتهيـــت و گلبــي لجلك طاگـ؟
وصلت المرحلــــه گمت احــسد الميتيــن
گــد مــــا الكون واســـع بيه بعدك ضــــاگـ
خلص كلشـــي بيــه الدمــع والحســـرات
بطرگـ صفنه بقيـــــت ويمي كــوم اشواگـ
هسه انت مشيـــت (أنگــــول هم معذور)
النوم اشبي؟ البسمه؟ ذوله هم عشاگـ؟!
روحي القـــــاسيه الحملت طعن وجـــروح
عجيبه شبيهه تزهگـ من دقيقه افــــراگـ؟!
شعدك يا حزن من عنــــدي ما مليت ؟
مو اقرب بشــــــــر من عندي ملّوني !
ليش انته الوحيد اللي وفيــــت وياي..
واللي حسبتّهم عون..خانونــــــــــي
من دون الدروب دروبــــــي بس وداع
خلصت العمر ابجي اليودعونـــــــــي
وحيد وحتى ظلّي اليوم هــــــجّ وراح
بقيت بلية ظلّ ومن يسألونــــــــــي
اكلهم اني عفته ودرت عنه العيـــــن
وبيني وبين نفسي اتوسل عيونـــي
اخاف تصب دمعها وتفضح الاســـــرار..
واني بوسط شمّاتــــــي ويشوفوني.
شلت دنيه اعله راسك مو شلت كيك
بس المثل حالك يصفن اعليك
الحكومه وبرلمانك مايشوفون؟
كلها اتروووح فدوه الطرف رجليك
[صورة]
اجيت اطلب النخوه من نخوتک
لگيتک يمي حاضر من نخيتک
اذا يسالني سائل من اخوتک
اگولن انته اخوي اوهاي هيه
-------------
اهداء الى اخوي العزيز(حنيس) :d
لا تكتب قصيدة تواسي الجروح
وانت بجرح كلبي صرت ماهر
ولا تحجي بعد عالحب والاشواك
من كد ما بعتني صرت تاجر
ولاتلزم قلم وتوصف الفراك
اصلا بالهجر صرت انت شاطر
صير انسان لاتعذب اليحبوك
وفكر من بعدها اتصير شاعر..ّ
خاويلك جرح لو ردت خوان ،،،،،،،،ماينكر عشرتك لمن ايطيب
اباوع بالمرايه ومن اشوف الشيب
تبقة الروح تبجي ومدري شتهذري
واغالط روحي اكولن : يالله .. سهله .. تهون
يالله الشيب الابيض فك حزن شعري
يالناسي العشك بالجذب ما حنيت؟
ولا مر على بالك طيف تـــــــــذكاري
وايامي المضت ماهزتك فد يــــــــوم
ولا هزك ضميرك تسمع اخبـــــــاري
بغيابك صرت شاعر منكسر مهضوم
بيا شعر الاذكرك تشتعـــــــــــل ناري
صرت كلي جمر واحلامي شبت نار
واذا ما صدكت بس اسمع اشعاري
ييمه اخجل اشيلج فوك المتون
تحت جدمج الجنه وفوك ظهري ذنوب
بديتك علي ماهمني راحت بال
بعت الراحه لجلك وأشتريتك
حطني كبال عينك شوفني بياحال
شوف لياوضع ودتني اذيتك
أباوع للسمه وشفتك سحابة موت
ومطرت بس على الحبك منيتك
ليش راجع مو خلص كلشي ونسيت
وكوه بيبان الجرح سديتهن
تريد اذكرك لو اذكرني من اجيت
والله مايسوه بعد خليتهن
جروحك البيه عفتهن من زمان
نسج خيطه العنكبوت ابيتهن
انه مااكلك نطيتك عيب اكول
عيب اكول سنين عمري انطيتهن
سنين عمري اطشرن يمك شجاك
شبيك لجل عيوني مالميتهن
حرز شايل ذكرياتك من مشيت
وعله زنودي ثنينهن شديتهن
وداعت عيونك بعد مابيه حيل
حلف جروحي العلي وصيتهن
خلافك عيوني الكمت بيهن اشوف
تغيرن مو مثل ماخليتهن
وردتك ذبلت بعد مابيهه لون
مثل العيون العلي بجيتهن
ليش تگلي احبگ وانته مـــــا حبيت
وانه شگد غشيم وصدگت حبـــــگ
جنت ابعيني اشــــوفگ اجمل من الكون
ثاريه القناع الخـــــــافي بيه وجهگ
دور الحب لعبته ومثلت ويــــــاي
گـــــافي الدور خلص انزع اقنعتگ
اوراقك انگشفن وبين المستـــــــور
وجنت انـه الضحيه بهـــــاي سالفتگ
باجر قصه تنزل تطرب القـــــــــــــــراء
وانته تصير گـــــــــــاتب تنتشر قصتگ
وانه اگتب قصيده بدمع هــــاي العين
واگتب يا حسافه شلون مـــــــا عفتگ
گون امسح الماضي وگلشي مــا مرغوب
أول شــــــــــي امسحه ايام معرفتگ
لا تعتب علية مو قصدي الفراك
حبي و داعتك ما يوم عفتك
انت بروحي عايش بين الضلوع
شفت الموت صدك من ذكرتك
رادوني اعوفك و اعمي العيون
و اني لكلبي زارع محبتك
وصلت بحبك اني لحد الموت
شتضن الروح تفرح لو هجرتك
كبل ما جنت اعرفك جنت احس بيك
و كم مرة روحي بحلم ابيض حضنتك
شفت بيك المحنة و الوفة يحير قلوب
و محد كدر بيوم يوصل لمحنتك
اموت اذا راد القلب فد يوم ينساك
و احركهة لروحي صدك لو تركتك
عاشت ايدك عمي بهلول
ومشتاقيلك كومة بكد الدارميات عمووو
جزاك الله تعالى خيراً
على المشاركة الجميلة
هنياله اليعيش بقرب الاحباب
وهنياله اليشوف الي يحبه
ومسكين اليناطر دكه الباب
وما يندك عليه بس يدك كلبه
ومابيه بعد اصبر بالغياب
عليه الايام صارت حيل صعبه
موياهو اليغيب نكول شو غاب
اكو غايب تحس بغيابه فركه
مو لعبة وعبالك بدوسة تنهي الداس
من تخلص لعبتي ادوس عالتالـــــــي
شوف التالي هسة وشوف بيك شصار
تتوســل اســمــعك حتى تـــــقرالـــي
وآنه الخلصان كَلبي ومو بس خلصان
من حـوكَ الســوالف حايــــك إزوالـــي
تغلط .. تعتذر .... مليت الموال
كافي وخل اسـمعك مـرة مـــوالــــي
شفتك تغرك انته ومارميت إحبـال
أدري اول متطلع تكَطع إحـــبــالــــي
ماريدك بعد تحلم اسولف بيـــك
وعلى امثالك چذب ما اضـرب امــثالي
يسلموووووووووووو
يسلموووووووووووووووو
فســرلي غيـــابك شــــــنو معنااه
حتى اعرف عليمن باقي بجروحي
وشنو نوع الهجر احجيلي عالمكشوف
لتضمضم عليه مو طلعت رووحـــــــي>
يكلي أصبر..ولك شأصبر
اخاف من الصبر أكفر..
جسر والناس عبرتني
بس انه حرام اعبر..
اريد احجي حجي المجروح
وادري حجايتي تعور..
وينة المايخون الزاد؟
او وينة الوفي المايغدر؟..
فتت سوك الوفه وياحيف
لكيته معزل ويصفر ..
تلعب على اجروحي ..وتضحك ومرتاح ..
وأنا ابطيبة گلب .. احمل جراحاتك ...
واضح ويه غيري ..وغامض انت وياي ...
اتمنى اني غيري .. واحوي ضحكاتك...
بس راح اني اعوفك ..وانشغل بالروح ...
وما تلگي غيري من يمسح بدمعاتك..
شبلاهة عيوني تعشگ دون متشوف
و شجاني تعلقت بالـ ما اعرفه
غريب احساسي بيك تولعت ليش
شعور بداخلي ما بيه حيل اوصفه
الگلب يهواك عاشگ حد الخبال
بس عقلي عنيد يگلي اصرفه
و دخت ما بين عقلي و گلبي المحتار
شيقنع الگلب و العقل ما يصفه
احلامي بريئه و جنهن اطفال
على ذراع الخيال شلون تغفه
يا قلم اكتب قصيده من دموع العين
واذا شح الدمع دمّي قوافيها
واحذر يا قلم ليخونك التعبير
ويغلط الما عرف يقره معانيها
بله اكتب كلامي بشوك للغالين
تره حقها النفس تذكر غواليها
شكررررررررررررررا
سته عله سته ويسألني الدكتور
كلي عيون عندك كلشي ما بيهن
وحاجيته بحجايه استغرب الدكتور
ياهو الجايك ...... وكلك تداويني
عيوني وبيهن اعرف بالنظر زينات
كتله اني اجيتك...... حتى تعميهن
عيون الفاركت اغلى واعز الناس
ذمه بركبتك ما لحظه تخليهن
كلمات جدا جميله واقول على وجه السرعه مع الاعتذار
اذا عندج نظر سته اعله سته * زرقاء اليمامــــه انتي تكونين
واذا راحت اعيونج كلشي ميفيد * انتي بلا نظر مثل التموتين
عوفي المايوافي وانظري الفوك * واطلبي الباري بالعزه تعيشين
هزني وشمرني الشوك يم قسم الاشعار
من عكب راعي البيت هسه انه خطار .........ب ق
ااااه شكثر مجروح كلبي منلفراك
مشاركة جميلة
شكراا لكِ عزيزتي
حنان
حظورك الاجمل شكرا لك
يالتنشد أعلى الحال هذا انه حالي
ارعى بحلال الجان يرعى بحلالي
مودتي
مالت وخلهة تميل جاشلي بيهة
دنية وراهة احساب من تف عليهة
ارد الشاعر عليه......
مامالت ومتميل ولدنية زينة
بس احنة موزينين من تف علينة
عكرب عرفت البيك كله وهويتك
سمك دخل بحشاي ما حسبيتك
على راس الحثاله التاج يگعد فيت
وعلى راس الفقير الدنيا مگلوبـــه
مرجوحه اخلي الروح ونته التهزهه
ولو طاحت موصيك بيدك تشدهه
كلش كرهت الروح كمت احسد المات
كامت ذيابه تخاف من خزرت الشات
يطلبني اخوي اهواي والعطوه بس يوم
شتكول ابيع البيت لوبيع الهدوم
تدري بسب فركاك شنو جرالي *** طفله بعمر سنتين تبجي علئ حالي
كافي الهجر مليت كطعلي روحي *** ياعيني كتي دموع وبعبره نوحي
شــايف غـلاة العـين؟ هـيه وجفنهــا
اجتافي للعباس انت اخلى منها
طاح وغرك بالماي وطلعته كوة
ومن طلع كام ايصيح غركني هوة
لاتگطع اترجاك
سمعني كلمة
والله الهوه بلياك
مايسوه اشمه
سهران افكر بيك
ماشايف النوم
وتخيلت مرسوم
وجهك بالنجوم
ابني انه فوك الطين واتحدى ماطيح
مو من رمل ويطيح ساسي انه تسليح
يابويه رفّ إچلاي رفّ غشّمه للشوگ
من هيسيت أبليل دبّچة حِمل نوگ.
حياچتي
ضياء الصافي
[صورة]
رك حيلي كلش حيل من ماشفت خِل
لاعكل ضل بجفاك وعيوني تغزل
بقلمي
دارميات محاوره
الف تحية مني الكم
وينك يابعد الروح ما تكلي وينك
مو تدري صار اسبوع ما سامعينك
هو :
ادري انه صار اسبوع ماسمعتي صوتي
مرت عليه ايام شفت انه موتي
هي :
سالم يابعد الروح انت وحياتك
والله انه اموت الروح لو جت مماتك
هو:
روحي ويا روحج دوم مشدودة فد شد
وحبج سكن بحشاي واتعده كل حد
هي :
محد سكن بالروح بس انت وحدك
لو تدري صار اسبوع موتني بعدك
هو :
ما ابعد وما روح ما اريد اعوفج
لن عيني عميه تصير لو ما اشوفج
هي :
شما تروح بعيد ابقى انه اريدك
والكلب يامحبوب سلمته بيدك
هو :
كلبج جبير هواي يسلملي كلبج
ومهما يصير بعاد ابقى انه احبج
تعال ارجـــع بعــد ما بية حيل اشتاك
صرت بعدك غصن ومجلـــب بورگة
تعــال اليوم يمكن تلگة مني وشـــال
اذا ترجعلي باجر كلشي ما تلگة
يا رگبة عروســــة بليــلة النيـــــشان
مـوش گـــلادة بيــــك الروح متـــعلگة
اعاين عل شماتة الكاهــم يصفگـــون
اشو جفيــن عندي وما تصح صفگة
شنو گبالك نجف تحجيلي بس عل موت
اريد اسمع سوالف بيها اثر ملگة
حبي هذا مودارمي والمثبت مخصص للدارمي ارجو الانتباه
مارحبت بهواي ساعة الملكه
ظل صافن وحطيت حلكي ويحلكه
خطأ مطبعي :4:
حيل اوجرت دنياي واكصت فرد نوب
صيرة ولفتني النار من اثنعش صوب
صح انته ما معروف بس والله شاعر
وبگد نفوس الصين عندك مشاعر !!
سلاني سل فرگاك ذوبني شمعه
وضلوعي ثق تنشاف من غير اشعه !!
تشتاگ الى ساعات بس اني والله
اشتاگ الك كل يوم گد رحمة الله !
كل ما احن واشتاگ تعرف قراري
بس صورتك يا زين تطفيلي ناري
غيرك تظن محبوب سكنته روحي
لو دورت بالروح تلگه انته روحي
كلمن يكول انساك كله انته بومه
اخذه سحل دفرات شكك هدومه =))
غير أفتهم شتريد روحي أم ألف رأي
تعطش واجيب الماي وتكلي مو ماي
كلش كصت دنياي دارت عليه
وصلني حاله العوز مديت اديه
فى منتهى الروعة
كلمات جميلة